TNP รับอานิสงส์มาตรการรัฐ! ลุ้นกำไร Q2 โตเด่น-ทั้งปีนิวไฮต่อเนื่อง แนะซื้อเป้า 8 บ.
TNP รับอานิสงส์มาตรการรัฐ! ลุ้นกำไรไตรมาส 2/2564 โตเด่นแตะ 40 ล้านบาท-ทั้งปีนิวไฮต่อเนื่อง แนะซื้อเป้า 8 บาท
4 มิ.ย. 2564

บล.โนมูระ พัฒนสิน ระบุในบทวิเคราะห์วันนี้ (4 มิ.ย.64) บริษัท ธนพิริยะ จำกัด (มหาชน) หรือ TNP (TP21F 8*): S 6.0/5.9 R 6.5/6.7 (Stop Loss: 5.6) เป็นผู้ประกอบการท้องถิ่นเชียงรายที่แข็งแกร่งมาก ขนาด Supermarket ขนาดเล็ก มี 32 สาขา กำไรเพิ่มตลอด 5 ปี CAGR 25% จากทั้งรายได้ (SSSG +2% ต่อปี + สาขาใหม่ 3-5 แห่ง/ปี) และอัตรากำไรที่เพิ่มทุกปี โดย Net margin สูงเป็นลำดับต้นๆในกลุ่มฯ
โดยกำไรไตรมาส 2/2564 คาดยังโดดเด่นที่ 40 ลบ. (+40% เทียบช่วงเดียวกันของปีก่อน) จากทุกองค์ประกอบ (SSSG +5%, เปิดสาขา, Gross margin ขึ้น, SG&amp;A/Sales ลง) และมองกำไรช่วงที่เหลือยังเติบโต เทียบช่วงเดียวกันของปีก่อน Double digit growth ทุกไตรมาส หนุนกำไรปีนี้ New high ต่อปีที่ 6 ที่ 184 ลบ. (+38% เทียบช่วงเดียวกันของปีก่อน) เด่นเป็นบำดับต้นๆในกลุ่ม จากรับประโยชน์โดยตรงมาตรการรัฐ ที่จะเกิดขึ้นตลอด มิ.ย. – ธ.ค.นี้
โดย Valuation: ราคาซื้อขายหุ้นปัจจุบันอยู่ที่ PER21F 27 เท่า ถูกกว่ากลุ่มซึ่งสูงเกิน 30 เท่า ส่วน Catalyst: เป็นหุ้นรับประโยชน์โดยตรงจากมาตรการรัฐ รวมถึง คาดยังมีมาตรการช่วยท่องเที่ยวในเฟสถัดไป บวกต่อภาวะเศรษฐกิจในเชียงราย + ผลประกอบการเติบโตดีทั้งรายปี และรายไตรมาส